О Б Я В А

„ДЪРЖАВНА КОНСОЛИДАЦИОННА КОМПАНИЯ” ЕАД (ДКК), гр. София набира оферти от дипломирани експерт-счетоводители, регистрирани одитори за извършване на независим финансов одит на:

**Обект на одита**

1. Индивидуален годишен финансов отчет на ДКК за 2023 г.
2. Консолидиран годишeн финансов отчет на Група ДКК за 2023 г. със следните дъщерни дружества: „ВАЗОВСКИ МАШИНОСТРОИТЕЛНИ ЗАВОДИ” ЕАД, гр. Сопот; „КИНТЕКС” ЕАД, гр. София; „НИТИ” ЕАД, гр. Казанлък; „АВИОНАМС” АД, гр. Пловдив; Група „МОНТАЖИ“ ЕАД, гр. София; „ЕКО АНТРАЦИТ” ЕАД, гр. София; „ЕКОИНЖЕНЕРИНГ - РМ” ЕООД, гр. София; „ЕЛ БИ БУЛГАРИКУМ” ЕАД, гр. София; „НАЦИОНАЛЕН ИНСТИТУТ ЗА ИЗСЛЕДВАНИЯ И СЕРТИФИКАЦИЯ” ЕООД, гр. София; „ИНСТИТУТ ПО МАРКЕТИНГ“ ЕООД, гр. София;

Информация за дружествата от група ДКК и група „МОНТАЖИ” ЕАД:

| **№** | **Име** | **Балансова стойност на активите (хил.лв.)** към 31.12.2022 г. | **Нетни приходи от продажби (хил.лв.)** за 2022 г. | **Балансова ст-ст на имуществото подлежащо на одитиране (хил.лв.)** към 31.12.2022 г. – сумата на актива на баланса плюс нетните приходи от продажби  |
| --- | --- | --- | --- | --- |
| 1 | „ДЪРЖАВНА КОНСОЛИДАЦИОННА КОМПАНИЯ” ЕАД, ЕИК-121031861 | 1 204 385 | 283 | 1 204 668 |
| 2 | „ВАЗОВСКИ МАШИНОСТРОИТЕЛНИ ЗАВОДИ” ЕАД, ЕИК-129007111 | 625 627 | 507 479 | 1133106 |
| 3 | „КИНТЕКС” ЕАД, ЕИК-000725995 | 117 561 | 46 676 | 164 237 |
| 4 | „НИТИ” ЕАД, ЕИК-833066695 | 3 900 | 3 521 | 7 421 |
| 5 | „АВИОНАМС” АД, ЕИК-000635619 | 32 774 | 14 166 | 46 940 |
| 6 | „ЕЛ БИ БУЛГАРИКУМ” ЕАД, ЕИК-831622969 | 32 688 | 22 252 | 54 763 |
| 7 | „МОНТАЖИ” ЕАД, ЕИК-831629999 | 352 103 | 141 498 | 493 601 |
| 8 | „МОНТАЖИ-СОФИЯ“ ЕООД ЕИК-131304618 | 23 | 337 | 360 |
| 9 | „ЕКО АНТРАЦИТ” ЕАД, ЕИК-122017149 | 93 628 | - | 93 628 |
| 10 | „ЕКОИНЖЕНЕРИНГ - РМ” ЕООД, ЕИК-121283500 | 4 351 | - | 4 351 |
| 11 | „НАЦИОНАЛЕН ИНСТИТУТ ЗА ИЗСЛЕДВАНИЯ И СЕРТИФИКАЦИЯ” ЕООД, ЕИК-200280180 | 4 732 | 587 | 5 379 |
| 12 | „ИНСТИТУТ ПО МАРКЕТИНГ” ЕООД, ЕИК-204847660 | 483 | 215 | 698 |
| 13 | Група "ДКК " ЕАД | 1 620 665 | 568 761 | 2 189 426 |
| 14 | Група "Монтажи " ЕАД  | 324 906 | 141 494 | 466 400 |

Всички дружества и групи изготвят финансовите си отчети в съответствие с изискванията на Националните счетоводни стандарти.

Избраният дипломиран експерт-счетоводител, регистриран одитор ще сключи договор с ДКК за извършване на независим финансов одит на Индивидуалния годишен финансов отчет за 2023 г. и на Консолидирания годишен финансов отчет за 2023 г. на Група ДКК.

**Изисквания за допускане.**

**Участникът в процедурата следва да отговаря на следните условия:**

1. Да бъде дипломиран експерт-счетоводител, регистриран одитор, член на ИДЕС. Да разполага с екип от най-малко 5 /пет/ експерти в областта на финансите, счетоводството, финансовия контрол или статистиката, от които минимум още един член от екипа му да е дипломиран експерт-счетоводител, регистриран одитор по смисъла на § 1 т. 36 от Допълнителните разпоредби на Закона за независимия финансов одит, а останалите членове на одиторския екип да притежават професионална квалификация „Магистър“ в област „Финанси, счетоводство и финансов контрол“ или „Статистика и иконометрия“, както и професионален опит минимум 5 години в горепосочените области.
2. Да е извършвал независим финансов одит на дружества и/или групи, покриващи следните критерии:
	1. с персонал над 100 човека;
	2. със сума на актива по-голяма от 1 400 млн. лв.;
	3. с нетни приходи от продажби на годишна база по-големи от 300 млн. лв.
3. Да е извършвал независим финансов одит на консолидирани финансови отчети;
4. Следва да няма неуредени договорни отношения с ДКК, както и некоректно изпълнение на такива, включително забавено изпълнение (неспазване на срокове по договори, сключени с дружествата от Групата ДКК и ДКК) или отказ от изпълнение.

Изпълнението на изискванията по т. 1 относно дипломирани експерт-счетоводители, регистрираните одитори се удостоверява чрез проверка в Публичния регистър на регистрираните одитори към Комисията за публичен надзор над регистрираните одитори. Изпълнението на изискванията по т. 1 относно останалите експерти се удостоверява чрез прилагане на автобиография и копие от диплома за завършена степен на професионална квалификация „Магистър“ в областта на финансите, счетоводството, финансовия контрол или статистиката.

Изпълнението на изискванията по т. 2 и т. 3 се удостоверява с копия от одитираните финансови отчети и издадените одиторски доклади.

**Съдържание и подаване на офертите**

Офертите трябва да съдържат:

1. Цена на одита без включен ДДС за индивидуалния годишен финансов отчет на ДКК.
2. Цена на одита без включен ДДС за консолидирания годишен финансов отчет на Група ДКК.
3. Общ брой работни часове за проверка и заверка – общо и по отделни обекти на одита.

Офертите, заедно с документите, удостоверяващи съответствието с посочените по-горе изисквания към участниците, следва да се представят в запечатан непрозрачен плик всеки работен ден от 09.00 ч. до 17.00 ч. на адрес: „ДЪРЖАВНА КОНСОЛИДАЦИОННА КОМПАНИЯ” ЕАД, гр. София – 1113, район Изгрев, ул. „Тинтява” № 86.

Оферти се приемат от 09.00 ч. на 07.12.2023 г. най-късно до 17.00 ч. на 21.12.2023 г.

За допълнителна информация, в срока за подаване на оферти, тел.: 02/441 12 58